Trontalen (Norge)

Trontalen (også kjent som Hans Majestet Kongens tale til det (nr). Storting ved dets åpning) er trontalen som leses av Norges konge ved den høytidelige åpningen av Stortinget hver høst. I tilfeller da kongen har vært forhindret, har trontalen blitt lest av kronprinsregenten. I forbindelse med trontalen er stortingspresidentens plass erstattet av en gullforgylt stol, tronstolen, forbeholdt regenten. Under talen er alle stortingsrepresentanter, statsrådene og representanter for Høyesterett tilstede. Kronprins Haakon fremførte trontalen første gang i 2020. 

Det følger av Norges Grunnlov § 74 at kongen «(...) underretter det om Rigets Tilstand og de Gjenstande, hvorpaa han især ønsker at henlede Storthingets Opmerksomhet.» Trontalen gir uttrykk for hovedlinjene i regjeringens arbeidsprogram og politikk for det kommende året.

Etter at kongen har avlevert trontalen er skikken at statsråden med minst fartstid leser opp meldingen om rikets tilstand.

Trontaledebatten
Etter trontalen avholdes trontaledebatten i Stortinget. Her debatteres innholdet i trontalen, det vil si regjeringens politikk, særlig dens hovedprioriteringer og politiske profil. Trontaledebatten kalles også «opposisjonens debatt».Informasjon fra Stortinget

Referanser

Eksterne lenker
 regjeringen.no: Trontaler – med oversikt over trontaler fra 1996 til i dag

Kategori:Norsk politikk
Kategori:Taler